**REPUBLIKA HRVATSKA**

**ZADARSKA ŽUPANIJA**

**OSNOVNA ŠKOLA BENKOVAC**

**Antuna Mihanovića 21b**

**23420 Benkovac**

KLASA: 407-06/22-01/02

URBROJ: 2198-1-20-22-01

Benkovac, 14. rujna 2022.

Na temelju članka 70. Statuta Osnovne škole Benkovac i Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije (KLASA: 602-01/21-1/22, URBROJ: 2198-02-22-4) od 17. veljače 2022., uz prethodnu suglasnost Školskog odbora na sjednici održanoj dana 13. rujna 2022., Osnovna škola Benkovac objavljuje:

**JAVNI NATJEČAJ ZA DAVANJE U ZAKUP ŠKOLSKE SPORTSKE DVORANE U OSNOVNOJ ŠKOLI BENKOVAC**

Natječajem se daje u zakup :

Školska športska dvorana, sagrađena uz postojeću Osnovnu školu u Benkovcu na kat.čest. 1631/2, 1630/2, 1634/1 i 1632 k.o. Benkovac koja se sastoji od igrališta, tribina i svlačionica. Na korištenje se daje igralište, 4 svlačionice i pomoćna prostorija.

Dvorana se daje u zakup radnim danom od **ponedjeljka do petka u periodu od 3. listopada 2022. do 5. lipnja 2022.**

1. Dvorana se daju u zakup za športske aktivnosti i druge programe koji se u njoj mogu izvoditi
2. Školska dvorana se iznajmljuje u terminima od **14:00 do 22:00 sati**
3. Minimalna cijena zakupa dvorane za jedan sat korištenja iznosi 250,00 kuna/sat
4. Cijena za sportske klubove je od 500,00 do 700,00 kuna mjesečno.

Pravo sudjelovanja na natječaju imaju fizičke i pravne osobe registrirane u Republici Hrvatskoj.

Zakupnik snosi troškove koji terete prostor prema ispostavljenim računima zakupodavca, kao što će se regulirati Ugovorom o zakupu.

Uz pisanu ponudu ponuditelj je dužan priložiti;

- kratak opis djelatnosti koja će se obavljati u poslovnom prostoru,

- naziv, adresu, ime i prezime te telefonski broj osobe za kontakt

- željeni termin i trajanje termina

- Pisanu izjavu ponuditelja o prihvaćanju svih pojedinačnih uvjeta zakupa utvrđenih u javnom

natječaju

Najpovoljnija ponuda je ona koja uz ispunjenje uvjeta iz natječaja sadrži najvišu ponudbenu

mjesečnu zakupninu.

Pisane ponude s pripadajućim dokazima i prilozima i ponudbenom visinom zakupnine ponuditelji su dužni dostaviti u roku osam (8) dana od objave natječaja u zatvorenoj omotnici na adresu:

*„Osnovna škola Benkovac, Antuna Mihanovića 21 b, 23420 Benkovac, s naznakom «Natječaj za zakup školske sportske dvorane – ne otvaraj*». Nepotpune i nepravodobne ponude neće se razmatrati.

Ponude se otvaraju na Školskom odboru. Sudionici natječaja obavijestit će se u roku od 3 dana od dana odabira najpovoljnije ponude. Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine. Školski odbor za izbor najpovoljnije ponude zadržava pravo odbiti svaku ponudu bez obveze prema ponuditeljima.

S ponuditeljem čija je ponuda odabrana kao najpovoljnija ravnatelj sklapa ugovor o zakupu u roku 30 dana od dana donošenja Odluke.

**Ravnatelj**

 **Tonći Kuman, prof**